Nils-Olav Johansen

Nils-Olav Johansen 
(født 12. april 1966 i Bjugn)
er en norsk jazzmusiker (gitar og vokalist), kjent fra flere innspillinger og som orkesterleder.Johansen er fra Sør-Trøndelag der han etter hvert flyttet til Heimdal. Hans far var sjømann, og han stiftet derfor tidlig kontakt med Hawaii-musikk. Denne innflytelsen, fra den flytende strengelyden, har fulgt ham i hele hans musikalske karriere.Han ble utdannet ved jazzlinja på Trøndelag musikkonservatorium 1986-88. I Trondheim ble han med i flere grupper som springer ut av studentmiljøet ved NTNU, som Close Enough (1987-88) og Pentateuch (fra 1989, senere kalt Blixband. Fra 1992 har han vært fast medlem av tre betydelige orkestere: Farmers Market, Frode Fjellheims Jazz Joik Ensemble og Storytellers, og har også hatt gjesteopptredener med en rekke andre band, som Veslefrekk, Embla, Trondheim Jazzorkester og Ståle Storløkken. Han har siden 1991 medvirket på flere titalls plateutgivelser med bl.a. Farmers Market, Øystein B. Blix band, TINGeLING, Dingobats, Transjoik (også som komponist og produsent), Køhn/Johansen Sextet, Trondheim Jazzorkester, The Core.Han har ledet egen trio med Harald Johnsen bass og Sverre Gjørvad slagverk.  
Johansen har vært gjesteprofessor ved Det Jyske musikkonservatorium i Århus, på anmodning av
Django Bates. Hans vokal og gitarspill er preget av innslag fra finsk og østeuropeisk folkemusikk.Johansen har gjennom en årrekke, sammen med Stian Carstensen, vært en av profilene i Farmers Market. Her imponerer han med virtuositet og humor. Han gjorde seg også bemerket med sitt samarbeid med Sigurd Køhn i Køhn/Johansen Sextet, et samarbeid som brått tok slutt i 2004, da tsunamien rammet Thailand der Køhn var på ferie. I 2005 ble han fast medlem av den engelsk-norske gruppa Food.I 2013 dro Johansen til India og Jazz Utsav-festivalen med egen kvartett, som var satt sammen for anledningen. Denne besto i tllegg til Johansen av trommeslager Thomas Strønen, bassist Ole Morten Vågan og saksofonist Knut Riisnæs.Han er ansatt som professor ved Institutt for musikk, NTNU.


== Diskografi ==
Egne prosjekterMy Deal (Jazzaway, 2007, med: Andreas Bye, Mats Eilertsen og Reidar Skår)Med Køhn/Johansen SextetWoman's Got To Have It (Real, 1999, med: Sigurd Køhn, Roy Powell, Harald Johnsen, Erlend Gjerde og Jarle Vespestad)
Angels (Real, 1999, med: Sigurd Køhn, Roy Powell, Harald Johnsen, Ole Johan Myklebust, Jørgen Munkeby og Jarle Vespestad +  Even Skatrud Andersen, Hallgrim Berg, Heine Totland, Torbjørn A. Raae, m.fl.)Med Farmers Market(Stian Carstensen, Trifon Trifonov, Finn Guttormsen og Jarle Vespestad)

Speed/Balkan/Boogie (Kirkelig Kulturverksted, 1995)
Musikk fra Hybridene (Music From The Hybrides) (Kirkelig Kulturverksted, 1997)
Farmers Market (Winter & Winter, 2000)
Surfin' USSR (Ipecac/Tuba, 2008)
Slav to the Rhythm (Division, 2012)Med Frode Fjellheims Jazz Joik EnsembleSaajve dans (1994)Under navnet TransjoikUja nami (2004)
Bewafá (2005)Med StorytellersEnjoy Storytellers (1994)Med BlixbandBig Bambus (1989/2001)
På en lyserød sky (1996)
Pinseria (1997/2010)
Texas (1998)Med Håvard LundLetters (1995)Med Niels Præstholm & Embla Nordic Project i KøbenhavnImagic (1997)Med Eldbjørg Raknes’ TINGeLINGTINGeLING (1997)
So much depends upon a red wheel barrow, bestillingsverk til Vossajazz (Platearbeiderne, 2002)
I live suddenly (My Recordings, 2006)Med Jon BalkeSaturation (1998)Med Solveig SlettahjellSlow motion orchestra (2001)Med Christina BjordalWhere dreams begin (2003)
Warrior of light (2009)Med Børre DalhaugBigbandblast (2004)Med Eirik HegdalWith Trondheim Jazz Orchestra (2004)Med The CoreThe Core (2005)
Med SplintMoro (2007)
Intelligent Design (2009)
Med Trondheim Jazz OrchestraWood and water (2008)
What if (2009)Med Milder PS

Quoted Out Of Context (2012)
Singled Out By Fate (2021)


== Referanser ==


== Eksterne lenker ==
Farmers Market offisielt nettsted Arkivert 26. mai 2013 hos Wayback Machine.
Johansen, Nils Olav - Biografi i Ballade